**návrh**

**ZMLUVA O DIELO**

uzavretá podľa ust. § 536 a nasl. zákona č. 513/1991 Zb. Obchodného zákonníka

v znení neskorších predpisov

medzi

**Objednávateľom:**

**Názov:**  Štátna ochrana prírody Slovenskej republiky

**Sídlo:** Tajovského 28 B, 974 01 Banská Bystrica

**V zastúpení:** Ing. Martin Lakanda, generálny riaditeľ

**Bankové spojenie:** Štátna pokladnica

**Číslo účtu:** SK85 8180 0000 0070 0039 0899

**IČO:** 17058520

**DIČ:** 2021526188

**IČ DPH:** SK2021526188

(ďalej len „objednávateľ“)

**Zhotoviteľom:**

**Názov:** ....

**Sídlo:** .......

**V zastúpení:** ........

**Bankové spojenie:** Názov banky

**Číslo účtu:** (IBAN) SK

**IČO:** ....

**IČ DPH:** .....

(ďalej len „zhotoviteľ“)

**Článok I.**

**Predmet zmluvy**

1. Zhotoviteľ sa na základe tejto zmluvy zaväzuje, že pre objednávateľa zhotoví a dodá dielo*: „Vydanie publikácií v rámci projektov Programu INTERREG“* (ďalej len „dielo“).
2. Podrobná špecifikácia diela uvedeného v článku I. ods. 1 tejto zmluvy, jeho členenie na položky je obsahom prílohy č. 1, ktorá tvorí neoddeliteľnú súčasť tejto zmluvy.
3. Za riadne a včas zhotovené a dodané dielo sa objednávateľ zaväzuje zaplatiť zhotoviteľovi cenu vo výške a spôsobom dohodnutým v tejto zmluve.

**Článok II.**

**Čas plnenia a miesto plnenia**

1. Dielo uvedené v článku I. ods. 1 tejto zmluvy sa zhotoviteľ zaväzuje zhotoviť a dodať objednávateľovi najneskôr do 31. novembra 2019 od podpisu tejto zmluvy. Predpokladaný časový harmonogram dodania podkladov zhotoviteľovi je súčasťou tejto zmluvy ako príloha č. 2. Dodanie jednotlivých položiek je do 2 týždňov od zaslania podkladov zhotoviteľovi.
2. Dielo uvedené v článku I. tejto zmluvy sa považuje za riadne vykonané a odovzdané dňom podpisu dodacieho listu alebo preberacieho protokolu objednávateľom bez výhrad. Preberací protokol/dodací list musí obsahovať tieto náležitosti:

* meno priezvisko a podpis osoby zodpovednej za odovzdanie,
* meno priezvisko a podpis osoby zodpovednej za prebratie diela,
* dátum prebratia diela,
* názov položky, množstvo v zmysle prílohy č. 2
* miesto prebratia diela a názov projektu pre ktorý je dielo vyhotovené.
* názov programu pre ktorý je dielo realizované v zmysle prílohy č.2
* názov projektupre ktorý je dielo realizované v zmysle prílohy č.2

1. Zmluvné strany sa dohodli, že miestom dodania diela bude sídlo objednávateľa uvedené v záhlaví tejto zmluvy.
2. Objednávateľ sa zaväzuje prevziať riadne zhotovené dielo alebo jeho časť aj pred dohodnutým termínom odovzdania diela dohodnutým v článku II. ods. 1 tejto zmluvy.

**Článok III.**

**Cena a platobné podmienky**

1. Zmluvné strany sa dohodli, že zhotoviteľ zrealizuje dielo v súlade s jeho cenovou ponukou, ktorá tvorí prílohu č. 3 tejto zmluvy.
2. Celková cena diela je zmluvnými stranami dohodnutá ako cena najvyššia, a to cena vo výške   
   **................** **EUR** **s DPH** (slovom: .........................................) v zmysle cenovej ponuky.
3. Cena diela je stanovená ako cena maximálna, platí a kryje kvalitatívne, dodacie a platobné podmienky podľa tejto zmluvy.
4. Objednávateľ neposkytne zhotoviteľovi žiadne zálohové platby na vykonanie diela.
5. Dohodnutú cenu uhradí objednávateľ zhotoviteľovi na základe čiastkových faktúr, ktoré zhotoviteľ vystaví objednávateľovi do 14 dní po podpise dodacieho listu prípadne protokolu o odovzdaní diela (jeho položky) objednávateľom bez výhrad. Zhotoviteľ je povinný predložiť objednávateľovi originály faktúry v dvoch vyhotoveniach.
6. Lehota splatnosti zhotoviteľom vystavenej faktúry za riadne a včas zhotovené a dodané dielo je 30 dní odo dňa jej doručenia objednávateľovi. Cenu diela je objednávateľ povinný uhradiť zhotoviteľovi na základe doručenej faktúry bankovým prevodom na účet zhotoviteľa uvedený v záhlaví tejto zmluvy.
7. Faktúra musí mať tieto náležitosti:

* označenie zmluvných strán, obchodné meno, adresu, sídlo, IČO, DIČ, IČ DPH,
* číslo faktúry,
* deň vystavenia a deň splatnosti faktúry,
* u faktúr s uplatnením DPH sadzbou DPH v % a výšku v EUR,
* fakturovanú sumu v EUR,
* označenie osoby, ktorá faktúru vystavila,
* pečiatku a podpis zodpovedného zástupcu zhotoviteľa,
* označenie peňažného ústavu a číslo účtu na ktorý sa má platiť, konštantný a variabilný symbol,
* názov diela v zmysle článku I. tejto zmluvy, za ktoré je faktúra vystavená,
* názov programu pre ktorý je dielo realizované, v zmysle prílohy č.2
* názov projektu pre ktorý je dielo realizované, v zmysle prílohy č.2

1. V prípade, že faktúra nebude obsahovať náležitosti uvedené v tejto zmluve, je objednávateľ oprávnený vrátiť ju zhotoviteľovi na doplnenie, v takomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Článok IV.**

**Práva a povinnosti zmluvných strán**

1. Zhotoviteľ je povinný:
2. zhotoviť a odovzdať dielo riadne a včas v zmysle podmienok dohodnutých v tejto zmluve,
3. v priebehu zhotovovania diela poskytnúť objednávateľovi na požiadanie informácie o stave jeho rozpracovanosti,
4. bezplatne a bez zbytočného odkladu odstrániť chyby a nedostatky  diela zistené v čase zhotovovania diela ako aj po jeho odovzdaní objednávateľovi,
5. strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly, auditu, overovania na mieste sú:

* Poskytovateľ a ním poverené osoby,
* Útvar následnej finančnej kontroly a nimi poverené osoby,
* Najvyšší kontrolný úrad SR,
* Úrad vládneho auditu,
* Certifikačný orgán a nimi poverené osoby,
* Orgán auditu, jeho spolupracujúce orgány a nimi poverené osoby,
* Splnomocnení zástupcovia Európskej Komisie a Európskeho dvora audítorov,
* Osoby prizvané orgánmi uvedenými v písmene a) až d) v súlade s príslušnými právnymi predpismi SR a EÚ.

1. Objednávateľ je povinný:
2. zabezpečiť zhotoviteľovi potrebnú súčinnosť pri zhotovovaní diela,
3. zaplatiť zhotoviteľovi cenu diela vo výške dohodnutej v článku III. tejto zmluvy a v lehote splatnosti uvedenej na čiastkovej faktúre doručenej objednávateľovi v zmysle článku III. ods. 5 tejto zmluvy,
4. riadne zhotovené dielo prevziať preberacím protokolom, v ktorom je povinný uviesť všetky nedostatky, ktoré má dielo v čase jeho prevzatia.

**Článok V.**

**Spôsob zhotovovania a odovzdanie diela**

1. Zhotoviteľ je povinný vykonať dielo vo svojom mene, na svoju zodpovednosť, v dohodnutej lehote a s odbornou starostlivosťou.
2. V preberacom protokole zmluvné strany uvedú všetky vady, ktoré má dielo v čase jeho odovzdania objednávateľovi. Ak má dielo vady, v preberacom protokole zmluvné strany dohodnú lehotu na odstránenie týchto vád, ktoré je zhotoviteľ povinný odstrániť v takto dohodnutej lehote. Po odstránení vád zmluvné strany spíšu druhý preberací protokol, ktorým dôjde k odovzdaniu diela, ak toto nemá v čase jeho preberania vady, ktoré by bránili jeho riadnemu užívaniu.

**Článok VI.**

**Vlastnícke právo k dielu**

1. Vlastnícke právo k dielu špecifikovanému v článku I tejto zmluvy patrí až do jeho zhotovenia a dodania zhotoviteľovi. Prevzatím riadne a včas zhotoveného diela uvedeného v článku I. tejto zmluvy prechádza na objednávateľa vlastnícke právo k tomuto dielu.

**Článok VII.**

**Zodpovednosť za vady a záruka**

1. Vadou diela sa rozumie odchýlka v kvalite, rozsahu a parametroch diela, stanovených v tejto zmluve, technických normách a právnych predpisoch.
2. Zhotoviteľ zodpovedá za to, že dielo uvedené v článku I. tejto zmluvy je zhotovené podľa podmienok dohodnutých v tejto zmluve, a že po dobu 24 mesiacov (záručná doba) bude mať vlastnosti dojednané v tejto zmluve. Záručná doba na celé dielo je 24 mesiacov a začína plynúť dňom prevzatia celého diela bez vád, resp. dňom prevzatia poslednej časti diela objednávateľom bez výhrad.
3. Zhotoviteľ je povinný reklamované vady diela odstrániť bezplatne a bez zbytočného odkladu. Prácu na odstraňovaní reklamovaných vád je zhotoviteľ povinný zahájiť do 5 dní od obdržania reklamácie a ukončiť ju v čo najkratšom možnom termíne, pokiaľ sa strany v konkrétnom prípade nedohodnú písomne inak. Termín pre odstránenie vady bude vždy dohodnutý písomne.
4. Oznámenie vád (reklamácia) musí byť vykonané písomne. Reklamáciu je možné vykonať aj e-mailom alebo faxom s dodatočným písomným potvrdením, inak je tento spôsob reklamácie neplatný. Reklamácia musí obsahovať označenie vady, miesta, kde sa vada nachádza, prípadne popis ako sa vada prejavuje.
5. Zhotoviteľ sa zaväzuje, že v každom konkrétnom prípade riadne reklamovanú vadu odstráni spôsobom a v termíne dohodnutom v tejto zmluve, ak sa s objednávateľom nedohodnú inak.
6. Nároky objednávateľa z riadne reklamovanej vady sa riadia ustanovením § 564 Obchodného zákonníka.
7. V prípade, že zhotoviteľ oznámené (reklamované) vady neodstráni v lehote dohodnutej v tejto zmluve alebo dohodnutej písomne s objednávateľom odlišne od tejto zmluvy, napriek tomu, že ich uznal a objednávateľ vytvoril podmienky na ich odstránenie, má objednávateľ právo odstrániť vady iným spôsobom, a to na náklady zhotoviteľa.

**Článok VIII.**

**Sankcie**

1. Zmluvné strany sa dohodli, že v prípade omeškania zhotoviteľa s uskutočnením a odovzdaním diela (položky) uvedeného v článku I. tejto zmluvy riadne a včas v zmysle článku č. II. tejto zmluvy je zhotoviteľ povinný zaplatiť objednávateľovi zmluvnú pokutu vo výške 0,5% denne z celkovej ceny diela uvedenej v článku III., a to za každý, aj začatý deň omeškania so zhotovením a odovzdaním diela alebo jeho časti.
2. V prípade, že zhotoviteľ neodovzdá dielo (položku) ani na vyzvanie objednávateľa má právo objednávateľ odstúpiť od zmluvy.
3. Zmluvné strany sa dohodli, že v prípade omeškania objednávateľa s úhradou príslušnej faktúry za riadne a včas zhotovenú časť diela, je objednávateľ povinný zaplatiť zhotoviteľovi úrok z omeškania vo výške 0,5% denne z ceny faktúry, s úhradou ktorej je objednávateľ v omeškaní, a to za každý aj začatý deň omeškania.
4. Zmluvná strana, ktorá poruší svoju povinnosť vyplývajúcu z tejto zmluvy, je povinná nahradiť škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť.
5. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku, alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.

**Článok IX.**

**Záverečné ustanovenia**

1. V prípade zmeny požiadaviek objednávateľa mimo rámec rozsahu diela a ceny diela dohodnutého v tejto zmluve, prípadne iných podmienok tejto zmluvy, budú tieto zmeny riešené na základe dohody zmluvných strán vo forme písomného dodatku k tejto zmluve.
2. Akékoľvek spory vyplývajúce z tejto zmluvy alebo z právnych vzťahov vzniknutých na základe tejto zmluvy, budú zmluvné strany riešiť predovšetkým vzájomnou dohodou.
3. Zmluvné strany po prečítaní zmluvy prehlasujú, že súhlasia s jej obsahom v celom rozsahu, čo potvrdzujú svojimi podpismi. Zmluva je prejavom ich slobodnej a vážnej vôle a nebola dojednaná v tiesni, ani za inak nevýhodných podmienok.
4. Táto zmluva, ako aj jej všetky prípadné dodatky, sa vypracúva v troch vyhotoveniach, z ktorých jedno si ponechá zhotoviteľ a dve si ponechá objednávateľ, pričom každý rovnopis má platnosť originálu.
5. Táto zmluva nadobúda platnosť dňom jej podpisu obidvomi zmluvnými stranami a  účinnosť dňom nasledujúcim po dni jej zverejnenia v “Centrálnom registri zmlúv“ (<http://www.crz.gov.sk/>).

Za objednávateľa: Za zhotoviteľa:

V Banskej Bystrici, dňa ............. V ……………………….., dňa ..............

.............................................................. ..............................................................

Ing. Martin Lakanda meno, priezvisko, funkcia

generálny riaditeľ ŠOP SR

**Prílohy:**

Príloha č. 1: Opis predmetu zákazky/ Špecifikácia diela

Príloha č. 2: Predpokladaný časový harmonogram dodania podkladov zhotoviteľovi

Príloha č. 3: Cenová ponuka zhotoviteľa